open-index/open-wikipedia-markdown huggingface dataset:
Yuori

Dagaaba laaŋkpeɛbo poɔŋ,  ba taa la ba tontomboma yaga ba na maŋ taa tonna ne ba toma ba yieŋ, wɛreŋ, daa poɔ ane ziiri gyamaa. 

Ba tontombone kaŋa la yuori. Yuori e la Dagaaba bommeɛra kaŋa ba na maŋ de tɛnne mɛ neŋ ka o sonna ba  ba toma poɔŋ.

## Yuori Meɛbo.
Tɛne la ka ba maŋ bu, ka banaŋ wa bu a tɛne baare,  ba maŋ piili meɛrɛ la. Ka banaŋ wa mɛ baare,  ba maŋ sɛ o la. Daare la ka ba maŋ de a kpɔge ne vūū a tõɔ sɛ a yuori.

## Yuori Tontonne.
# Ba maŋ de ɔŋ ne la kõɔ a te eŋ doge poɔ. 
# Ba maŋ baŋ eŋ la kõɔ o poɔ ka a maa ka ba nyuuro.
# Ba maŋ baŋ mɔŋ la saabo a kɔre eŋ be. 
# Ba meŋ maŋ lɔɔ baŋ de o la a dɔge neŋ
# Ba maŋ baŋ de la yuori dɔge neŋ tēɛ.
Yusif Sulemana

**Yussif Sulemana** e la Ghana pɔletesean ane begemaale die ayɔpõĩ mɛmba a Ghana republic anaare eŋɛ, a are ko Bole naŋ be a Northern Irigyiŋ, kataweɛ paate yuori eŋɛ. Ba dɔge o la Ghana poɔ. 

## O Nyɔvore Piiluu Ane Sakuuri Gaabo
Sulemana baa la Bole. O taa la sɛtefekate monitoring ane Evaluation yi GIMPA ane B.S.C ane E.M.B.A yi University of Ghana. 

## Sommo Yizie
Yussif Issaka Jajah

**Yussif Issaka Jajah** e la a Ghana pɔletesean ane begemaale die ayɔpõĩ mɛmba a Ghana republic anaare eŋɛ, a are ko Ayawaso North Gbandige na be Greater Accra Irigyiŋ poɔ, a Kataweɛ paate yuori eŋɛ.

## O Toma Nyɔvore Yɛlɛ
O da e neɛ naŋ peɛrɛ yɛlɛ a" Inter-Ministerial Coordinating Committee on Decentralization" a Accra poɔ a yi a yuoni 2013 te tɔ a yuoni 2016 poɔ.  O da la e nempeɛre neɛ ko Kãã ane Kãã saseɛ toma a yi a 2011 te tɔ a yuoni 2012 poɔ ane MDPI neŋ Goodwill International.
## O Nyɔvore Piiluu Ane O Sakuuri Gaabo Yɛlɛ
Ba dɔge o la 21st ɔɔtoore 1979 ane o baa la Bole naŋ be Savaana Irigyiŋ, Ghana poɔ. O zanne la a o MBA naŋ kyaare neŋ Kãã ane Kãã saseɛ toma yi University of Dundee naŋ be Scotland, UK a yuoni 2011 poɔ. O la taa la o BSc in Accounting yi UPSA 2009 poɔ. O la baare la a Institute of Chartered Accountants a Ghana poɔ.

## O Pɔletese Nyɔvore Yɛlɛ
O e la Kataweɛ paate mɛmba.  Ona la a begemaale die mɛmba a Ayawaso-North Gbandige naŋ be Greater Accra irigyiŋ, Ghana poɔ.

## O Meŋɛ Nyɔvore Yɛlɛ
Yussif e la silaama bie (Muslim). O be la kultaa die ne biiri bayi.
## Sommo Yizie
Yves Hanson-Nortey

**Yves Hanson-Nortey** (dɔgebo bebirir da la  20 Kyɛpire 1983) waa la a Ghanaian pɔleteesa kaŋa aneŋ nenkpoŋ naŋ be a wɔɔ paati poɔ a waa a bɛgemaala ko Tema Central Constituency  a kyaare ne a  8th parliament of the 4th Republic a Ghana poɔ.

## Nyɔvore Piiloŋ
Ba da dɔge la Hanson-Nortey  a 20 Kyɛpire 1983 poɔ. O da baa yi la a Takoradi  naŋ be a Western Region a  Ghana poɔ.

## Naakoɔŋ Toma
Hanson-Nortey da waa la nekpoŋ a bɛgɛmaale die poɔ a ko as Tema Central constituency a kyaare nɛ a  2020 Ghanaian vootuu kpoŋni. O da diɛ nɛ  31,121 vootuu,  ka a wulo 65.04% vootuu a yi a vootuu zaa lanne taa poɔ.

## Sommo Yizie
Yoleɛrɛ

**Yoleɛrɛ** e la yelbiri naŋ maŋ are ko bee leɛre yuori zu yɛlɛ poɔŋ kyɛ ka a yɛlɛ tɛgɛ ba kyilli. Te yelyaga poɔŋ, te maŋ wa ta la soga a de yelbiri kaŋa ka o areko yuori yelbiri.

Aseŋ; i. Yeŋ ka a bie gɛrɛ? ii. Yeŋ ka o gɛrɛ?

A yɛlɛ ayi naŋ be a saazuŋ ŋa poɔŋ, yelbie ayi mine parɛɛ toɔne la soɔmaa; "bie" ane "o". "Bie" waa la yuori yelbiri aŋa fo naŋ baŋ, ka "o" waa yelbiri naŋ areko a yuori yelbiri ŋa, "bie".

## Yoleɛrɛ Parɛɛ

# Yeleɛre pukyaare
# Meŋɛ leɛ-kyaaroo yoleɛre
# Soobo yoleɛreɛ
# Sooroo yoleɛrɛ
# Yoleɛre Nambonna
# Yoleɛre Teɛwulli
# Entaambe Yoleɛre
# Neeloŋ yoleɛre
Yoe porebo

**Yuori porebo** e la bie ba naŋ dɔge ka bebie ayɔpoi (daagbuli) wa ta ka a yidandɔɔ a ko o yuori. Dagaaba laŋkpeɛbo poɔ, ka banaŋ wa dɔge bileɛ ba maŋ yeli ka saana kpɛ la a teŋɛ bee yiri poɔ. A saana ŋa Dagaaba maŋ peɛre nyɛ la ka neɛ la bee la ka boŋkaŋ la kyɛ pãã baŋ pore o yuori. Ka bipeela ba taa yuori sere ba maŋ boɔle o la Dɔɔsaana bee Pɔgesaana. Yidandɔɔ bee a bie saakoma bee o ba la taa sori ka ba pore a bie yuori.

## Yopore parɛɛ
Ŋmene yoe

Poteɛroŋ yuori

Leɛwaa yoe

Yɛlɛ naŋ  e neɛ dɔgebo saŋa ka ba pore o yuori.

Yokpɛglɛ

## Ŋmene yoe
E la yoe mine ba naŋ maŋ pore biiri ba naŋ sɔre tebɛ/ ŋmemɛ zie. Ka a sobaŋ wa sereŋ nyɛ a bie o maŋ de la a ŋmene yuori a pore a bie. Amine la Gyebuni, kokolaa, saŋmene,

## Poteɛroŋ Yoe
A yoe ama a poraa maŋ tere la ana naŋ erɛ o nyɔvoreŋ a pore a yuori aseŋ popeɛloŋ, ŋmenesoobo, ekaawɛ, wulnyɛ, zuvela, zufaa, kuufama, kuukye, ŋmenemaaloo, poteɛrowɛ ane amine kaŋa.

## Leɛwaare Yoe
Bie ba naŋ dɔge ka o kpi ka ba la doge o. Ka bie kpi a bogi uumo maŋ de la baŋe eŋ o a pɔge ŋmaa o toori fēē kyɛ bee ba de soɔ ŋmaa a eŋgbani zie kaŋa. Ka o ma wa leɛ doge ka a wane a mage na ba ŋ eŋ o na ka ba pore o a yoe ama kaŋ. Yoɔraa, Dere, Derpɔge.

## Yɛlɛ naŋ e neɛ dɔgoo saŋa ka ba ko o yuori
Amine la ba naŋ dɔgebo sori fo yuori na la sori ka sɔkyara meŋ wa la ka ba de o eŋ bo.

Neɛ ba naŋ kpi ka ba dɔge o na baŋ di la- dabuo, yipogetuo

Ka fo ma wa taa dãã kyɛ dɔgebo meŋ fo yuori la Dɔɔdaa bee Pɔgdaa.

Ka daa daare wa la Ayɔɔ ane Bayɔɔ.

## Yokpɛgle
Yuori ba naŋ ko bo fo waaloŋ zuiŋ bee fo gyogo zuiŋ. Amine la, Dɔɔzeɛ, Pɔgetobo, Dɔɔlane, Pɔgnoɔre, Pɔgnuulee

**Yuori porebo tɔna**

-A bie ba maŋ la waa saana.

-A bie maŋ kpɛ la la noba poɔ.

- A maŋ wulo la noba yiibu zie.

-A maŋ vɛŋ la ka te baŋ noba mine gyogo. 

-Noba poore maŋ pale la ba naŋ nyɛ "saana ".

-Yuori porebo maŋ vɛŋ la ka te baŋ a bie ne o dɔgreba.
Yɔɔvaare

**Yɔɔvaare** e la gyɛŋgyɛre vadiraa kaŋa, yɔɔvaare maŋ waa ŋa gyɛŋgyɛre kyɛ ka o vaare maŋ waa yɛloŋ kyɛ ka o maŋ ŋmaŋ ŋmama, ba maŋ de la yɔɔvaare a doge neŋ zieɛre, yɔɔvaare zieɛre taa la tɔna a ko nensaalaa.
Yɛlɛ

Yɛlɛ e la yelbiri bee yelbie, yelgbɔge bee yelgbɔgere naŋ laŋtaa soŋ a kɔkɔre mereŋ a taa teɛroŋ yaga bee yeni kyɛ taa pare bee tɛgɛ. Aseŋ Wa kyɛ gɛrɛ. Wa. Gɛrɛ. Zeŋkyɛ ane amine kaŋa. Yɛlɛ maŋ baŋ wuli la yelbie zage muni naŋ kyaare ne yeldaa, soorebiri, nɔmaa, sooroo, tannoo bee poteɛre soŋ kaŋa neɛ naŋ taa.
Zambɔgi

**Zambɔgɛɛ Bizie.** 

Zambɔgi be la Nadowli- Kaleo Naa paaloŋ a Ɔpa wɛɛsi irigin poɔŋ,kyɛ pãã be Kaleo ane Wa Kpakyagaŋ.

#### '''Zambɔgɛɛ Yiibu-Zie'''

#### Zambɔgɛɛ e la emoɔla a yi Wagadugu naŋ be Bɔkeena Fasoo paaloŋ.
Zambɔgɛɛ da e la zɔɔzɔreba naŋ da zɔɔra kyena ,a yi Bɔkeena a wa ta Yiri kaŋa ba naŋ boɔlɔ Zaŋ.

##### '''Bonso Ka Ba Boɔlɔ A Yiri Ka Zambɔgi?'''
Zambɔgɛɛ da e la noba naŋ da zɔɔ vaa Zamɛɛ yi neŋ ba dɔŋdɔnne mine nuureŋ ka ba boɔlɔ ba ka Aminɛɛ,ka lɛ vɛŋ ka ba ko ba ana zie na ka ba zine.Azuiŋ la ka ba pãã boɔlɔ be ka Zambɔgi.

###### Zambɔgɛɛ Yi- Ŋmama.
Zambɔgɛɛ taa la yi ŋmama anuu,ka ana la ama;

Dasaayiri,Beeruyiri, Kpeenaayiri,Yi-Kore ane Kpantɛgɛ.
Yɔdaare

**Yɔdaare**- e la Dagaare poɔ daa bebiri kaŋa naŋ kuri yi a yelbigbol ŋa 'ayoɔbo' poɔ, wullo ka bebie ayoɔbo daare.
## Yɔdaare Tɛgɛ
Yɔdaare tɛgɛ e la "Saturday" bebiri la lɛ. Gbɛɛyaga te bebie sɔrebo poɔ kaa yɛlɛ mine maŋ yi. "Monday" waa la a bebie dɛndɛŋ soba kyɛ de te toɔ "Sunday". Lɛnso ka te na toɔ wono ka yɔdaare bebiri la ŋa Dagaareŋ poɔ.
## Ka Banaŋ Wa Dɔge Bie A Bebiri Ŋa Tɔ Maŋ E La
Ka banaŋ dɔge bie a bebiri ŋa tɔ te Daga lesiri poɔ ba maŋ ko la yuori zaa ba naŋ boɔrɔ. Kaa bebiri wa kyaare daa bebiri te maŋ pore la a yuori aŋa ka dɔɔ wa la ka Bayɔɔ ka meŋ la Ayɔɔ ana bebiri ŋa yelkaŋa naŋ erɛ kyaare a bebiri ŋa. Aseŋ kuori daare taa la o yuori, Saa naŋ waana kyɛ ba dɔge o meŋ taa o toɔraa. Aŋa Kɔmbɔnne paaloŋ yɛŋ ba maŋ deɛ pore la a yuori daa daa lɛ ka Kwame a Saturday bebiri a ŋa lɛ.
Zang

**Zang** e la kuobo teŋa kaŋa naŋ bé a Upper West Region poɔ. Zang bé la a wechaunaa distriki  paaloŋ poɔ, a nuba naŋ bé a yiri ŋa ta la nuba turi ayi aneŋ dogla, a nuba naŋ bé a yiri ŋa poɔ tona la kuobo Toma, ba mine guolo la donne, ka ba mine meŋ kuora boma, mine meŋ tona la wuobo toma, kyɛ ka ba mine meŋ dire dãã, ba mine meŋ e la zoŋnyogreba, kyɛ ka ba kyɛlɛɛ e karakyi bɛrɛ. Zang e la tenga kaŋa meng naŋ taa dãã ka ba buola Zangdãã, a dãã daare nuba yaga maŋ yi la ziiri a na wa di dãã a Zang teŋa poɔ. Boma mine ba naŋ maŋ koɔrɔ a dãã poɔ e la dããzie, kooséé, nɛne, dakogri, gbaŋgyaba, bondilaare, wuobo boma, dagakãã, zɛvaare, kale, zommɔ, sēēmaa aneŋ koɔbo boma. A dãã maŋ peeléé la bebeó a te tɔ wagre na neɛ zaa naŋ wa di dãã baare. A dãã zuiŋ noba yaga nɔŋ la Zang yɛlɛ, a lɛ Yong naane, Zang e la eŋmaarõõ tenga bonso ba ba boɔro zɔɔre yɛllɛ, A naa naŋ kaara a Zang zu e la karakyi kpoŋ o youri la Naa Joseph Tungbani, o biŋ la bègri naŋ guuro a nuba zaa ka a lɛ vɛŋ ka a yiri ziŋlaafeɛ gara nimitɔɔre,  A naa ŋa e la neɛ naŋ boɔrɔ yiri maalõõ aneŋ yiri baabo ka a lɛ vɛŋ ka ba ko' ó yuori ka Yirimaalanaa.
Zaŋzaŋa

**Zaŋzaŋa** e la bõŋ-ɛgrãã kaŋa, zaŋzaŋa taa la kpaŋkpama ka a maŋ e ŋa gbaŋparema aneŋ tóbò kyɛ ka a maŋ taa goɔ́re, zaŋzaŋa taa la nyemɛ, o e la bõŋ-ɛgrãã kaŋa naŋ maŋ dɔ̀ge. Zaŋzaŋa e la bõŋ-ɛgrãã kaŋa naŋ maŋ nyerɛ velaa ziligrúú poɔ, o maŋ tuoɔŋ luri la dau zu velaa.
Zempen Community

**Zempen** e la teŋɛ kaŋ naŋ be Gyerɛbaa paaloŋ poɔ, a teŋɛ ŋa ba e teŋkpoŋ kyɛ o yuori yiri la a paaloŋ.

## Ba Toma
A teŋɛ ŋa poɔ koɔbo la a ba yelnyɔgraa kpoŋ, kyɛ a ba yelferaa a la a teŋɛ noma ka lɛ vɛŋ ka ba maŋ balebale kyɛ ka bondirii ba maale.

Kyɛ baapaaba a teŋɛ ŋa poɔ erɛ la kokeree a ne toma kyɛ teŋɛ kuoloŋ ba taabo zuiŋ ka lɛ vɛŋ ka nuyoɔre be ba eŋɛŋ.
Zenɛbie

**Zenɛbie** 

Zene biiri yaga naŋ ire te daga-paaloŋ poɔ be la ba yoŋ toɔraa. Zenɛ biiri naŋ kyilli zuiŋ ba maŋ erɛ la ba yɛlɛ zaa ba boɔbo.Ba kpoŋ maŋ yele ka ,ba na koŋ e yɛlɛ ba Saamine ne ba mamine naŋ maŋ erɛ.

Saŋa na nembɛrɛ da maŋ kyeene la waloo toma eŋɛ kɔɔre kyɛ na maale ba yel-boɔre kponzie. Bamine gba maŋ toŋ la a toma te kpi ka ba ba toɔ maale yele zaa. A ama zaa yi la ba naŋ da taa yelmeŋɛ . Ba da maŋ tona la ne nensaaloŋ ane popeɛloŋ kyɛ ba taa teɛroŋ faare. Pampana bie , a lɛ ba la kyebe bonso bibiiri  bee pɔlɔ bee sarre nimizeɛ zaa are la kaale biŋ. A boma ba naŋ kaala panaa tu la sori bee ba tu sori .

Zenɛbie naŋ ba maŋ ta ziezaa kyɛ boɔra ka o e bondaana . O maŋ boɔra la ka o erɛ o yɛlɛ a ŋa Naa bee neɛ naŋ be dapare poɔ a taa o bomboɔraa zaa.
Zannoo Bonteɛre

**Zannoo Bonteɛre** la bondemannewuli naŋ maŋ soŋ karema a karendie poɔ, ka o toɔŋ wuli a karenbiiri ka ba naŋ a zannoo tɛgɛ. Boma na zaa a karema naŋ maŋ de, ka a soŋ o, ka o toɔŋ wuli a karenbiiri velaa la ka te maŋ boɔle ka zannoo bonteɛre. 

## Zannoo Bonteɛre Parɛɛ
A karenbiiri sombo zuiŋ la ka a karema maŋ maale a bonteɛre. Azuiŋ, a zannoo bonteɛre maŋ kyaare ne la a karenbiiri zannoo sobie. A zannoo bonteɛre parɛɛ la ama;

a) Zannoo bonteɛre-nyɛree.

b) Zannoo bonteɛre-wonee

c) Zannoo bonteɛre won-nyɛree

## Zannoo bonteɛre aseŋmine
a) Kannoo gama

b) Enfuomo

c) Dankyinsɛgeraa

d) Yelbie/yɛlɛ ganvaare

e) Sini

f) Walanse

g) Gaŋgaa, ane ataaba mine.

## Yɛlɛ mine karema naŋ maŋ kaa kyɛ gyɛle iri wuluu bonteɛre
a) Wuluu/kannoo yelzu

b) Wuluu yelboɔre
Zeɛ

Dagaaba taa la boŋkoɔre yaga te seŋ kamaana, mui, kyi, simie, seŋkãã ane a mine taaba. Dagaaba boŋkoɔre la boma na ba na maŋ kɔ ka a wa yi bondirii ko ba.

Dagaaba boŋkoɔre mine te seŋ kyi meŋ taa la parɛɛ ka a kaŋa la a zeɛ.

**Zeɛ** e la kyi Dagaaba naŋ maŋ kɔ seɛŋ saŋa ka a wa dɔge a eŋ bie ka ba ŋma. 

## Zeɛ Tontonne
# Ba maŋ de a la a maale neŋ buulu
# Ba maŋ de a la a mɔŋ neŋ saabo
Zupili

**Zupili** e la boŋ ba naŋ maŋ wuo bee a maale, ba maŋ de la zupili a vɔgle bee a pɔge bee a vɔgele zuŋ. Noba mine boɔla la zupili sapigi bee kpawoɔ. Noba yaga maŋ vɔgle la zupili a tendaa zaa poɔ.
Ziblim Iddi

**Ziblim Iddi** e la a Ghana pɔlɛtese neɛ kaŋa kyɛ naŋ e a Ghana palamɛte ayoɔpoi soba neɛ a Ghana palamɛte anaare poɔŋ. O e la a palamɛte neɛ ko Gushiegu paaloŋ a Northern Region poɔ deme. O naŋ e la a Wɔɔ paati neɛ a ko a o paaloŋ.

## Ziblim Iddi Gane Zannoo Yɛlɛ
Ziblim e la Dɔɔta a kyaare neŋ Philosophy a ko o pɔlɛtese Nyɔvore zannoo. O naŋ e la a (international relations and comparative politics) a Clark Univasiti, Atlanta, o naŋ la e a  Gusheigu Northern region palamɛte neɛ a ko a paaloŋ zaa.

Onaŋ taa la o Bachelor of Arts kyaare neŋ o pɔlɛtese nyɔvore a Univasiti kpoŋ a Ghana poɔ. (University of Ghana) kyɛ leɛ nyɛ o Mastere a kyaare neŋ tendaa yɛlɛ ane a o maaloo yɛlɛ (MIAD) a yi a Clark Univasiti poɔ.

Zie naŋ o naŋ baŋ yaga bee a o zannoo naŋ kyaare neŋ la political economy, comparative politics, and international relations.
## O Toma Nyɔvore Yɛlɛ
O da toŋ la bee e a Fulton gama biɖnɛ nemtuuro a yuoni 1996 te ta a yuoni 2004 poɔ. A leɛ yi a yuoni 2004 te tɔ a yuoni 2008, o leɛ toŋ la karemamine toma a Clark Atlanta Univasiti poɔ. 
A yi a yuoni 2008 te tɔ a yuoni 2016, o Leɛ e la karema a Ghana Univasti kpoɔ kaŋa poɔŋ( University of Ghana).
## Sommo Yizie
Zàgá

**Zàgá** e la zié boore, pēēre bēē noore aneŋ donne mine naŋ kpeɛrɛ, zàgá meŋ na maŋ areko la zié nensaalba naŋ kpeɛrɛ.
Zēē

**Zẽẽ** e la boŋ kõɔ mine naŋ be a nensaala endaa zaa eŋɛ. A maŋ yɔ yoɔrɔ la a endaa zaa kyɛ vɛŋ ka neɛ toɔŋ nyɛ laafeɛ kaŋa. Ka Neɛ sikyiri koŋ la baŋ de a zẽẽ ama eŋ bee ko a endaa zaa, a lɛ wuli ka o soba ba taa laafeɛ, bee kpie la.

## Zẽẽ Parɛɛ
Nensaala taa la zẽẽ parɛɛ mine naŋ vɛŋ ka o yel-erre mine maŋ taa bee nyɛrɛ eebo a ko o soba nyɔvore. Ana la;

√ O zẽẽ

√ AB zẽẽ 

√ A zẽẽ

√ B zẽẽ

A zẽẽ ama kaŋa zaa na baŋ eŋ la neɛ ka o soba zẽẽ wa baare bee ba leɛ tona soŋ korɔ o. Ba maŋ kaa la a naŋ na tu o soba bee a baala na kyɛ de eŋ o.

## Zẽẽ Tɔna
Zẽẽ taa la tɔna yaga ko a nensaala endaa zaa o nyɔvore poɔ. Ana la maŋ vɛŋ ka neɛ eŋɛ taa laafeɛ, emmaaroŋ mine ka neɛ zẽẽ  ba leɛ tona toma velaa a lɛ wuli ka o soba ba taa laafeɛ bee boɔrɛ kũũ. Ka neɛ ba leɛ tona toma velaa bee ka o zẽẽ baare , dɔɔtare maŋ de la bee eŋ o la a zẽẽ mine ka o soba leɛ tõɔ nyɛ o meŋɛ. Kyɛ a zẽẽ ama ba bonnɔ ennɛ neɛ , ba ma kaa la a anaŋ naŋ tu o soba na kyɛ pãã de eŋ o.

Ka ba naŋ na eŋ neɛ zẽẽ,  ama la ka ba maŋ kaa kyɛ baŋ ana zẽẽ o soba naŋ na baŋ de. 

* A positive (A+).
* A negative (A-).
* B positive (B+).
* B negative (B-).
* AB positive (AB+).
* AB negative (AB-).
* O positive (O+).
* O negative (O-).

## Neɛ Zẽẽ Emmbo
Gbɛɛ yaga dɔɔta yie poɔ la ka ba maŋ eŋ neɛ zẽẽ, kyɛ ka a naŋ wuli ka o soba koŋ baŋ gaa a dɔɔta yiri na ba naŋ baŋ wa la a yiri poɔ a wa eŋ o.

Asaŋ na ba naŋ na baŋ eŋ neɛ zēē see ka o soba naŋ na de a zēē ama ane neɛ naŋ na iri eŋ kaa tu. A tuubu na la ba bayi zēē seŋka a e bonyeni, asaŋ na ka a dɔɔta naŋ baŋ de eŋ a baala. Gbɛɛ yaga nobɔ na zēē naŋ tutaa la ka ba de eŋ o tɔ.

## Sommo Yizie
Zɛmbɛre

**Zɛmbɛre**

Zɛmbɛre la die na Dagaaba naŋ maŋ kpɛ te mare vuu eŋ zugraa poɔ a kuri ba tontomboma te seŋ: Kuuri, soɔ, bee kuribu bone kaŋa zaa ne o tɔ. 

**Zɛmbɛre tontonne**

Zɛmbɛre aŋa neɛ zaa naŋ baŋ, taa la dabaala bee lisiri Dagaaba naŋ taa a maŋ tu, o waa ŋa bɔɔre bee Teebo tɔglaa kyɛ taa yeli tɛɛtɛɛ mine o naŋ tona ayi a kuree kuribu puoriŋ. Neɛ na baŋ kpɛ la Zɛmbɛre o yelboɔre
Baaloŋ

**Baaloŋ** la a yelwiiraa yelzu naŋ wullu lɛ a waaloŋ a andonɛɛ zie.

Baaloŋ Baaloŋ

Baaloŋ! Baaloŋ! Baaloŋ!

Fo yuori ba veɛlɛ

Ka fo gyogo wa gaŋ

Ka fo yel-ere wa mɔge Bini

Ka baaloŋ kyɛ ba e baaloŋ

A maŋ ti gandaa nu

Ka o fara bini

ka noɔre ko la baŋ haa

Ka o gba wa iri a poɔŋ

Kyɛ o maŋ foɔleŋ ŋa baatere na
Bampuori koŋ bampoɔ

**Bampuori koŋ bampoɔ,** e la yelwiiraa kaŋa naŋ wɛlɛ biŋi a puliŋ kyɛ.

Nensaala e la baŋ puori koŋ baŋ poɔ

Ka fo maŋ baŋ o zenɛ zenyaa ka o leɛ nenyuo

Ka fo maŋ nyɛ o nensɔglaa ka zee wa nyaana ka o leɛ nenzeɛ

Ka fo maŋ baŋ na ne o daa ŋa pare wa berɛ ko la te be ŋa pare

Bandaa zoɛ la ba zaa meŋ ka fooŋ ba nyɔge ta

A zoro kyɛ muro, a kyɛnɛ kyɛ pɔgrɔ a gbɛɛ

A maŋ zeŋ iri kyɛ peere a dakogi

A maŋ di bare kyɛ meele a noɔre

A maŋ tege kyɛ neŋ kono ka o ba di

A maŋ gaŋ gbiri kyɛ iri yeli ka o ba gaŋ

Aba nensaala! Wola ka a te gyogo waa a ŋaa.
Barre bee kolle

**Barre bee kolle** e la ziiri te naŋ taa a Gaana poɔ kyɛ ka a taa koɔnɛɛ. A mine meŋ wa la dampore ba naŋ mɛ ka noba maŋ nyɛ kõɔ ko ba menne uonii saŋa. A ba bare mine la Black Volta, White Volta, Pra, a.m.k. a kpoŋ zaa la mane naŋ be a kõɔ pare see naasaala naŋ maŋ boɔle ka Atlantic Ocean. A barre ŋa mine koɔnɛɛ la ka ba maŋ eŋ tee a maale ka nobo nyuuro the paaloŋ poɔ kyɛ. Ana la ka a pompe bilii maŋ soŋ ka a ta the yie poore Beri ŋa mine salembɔ vɛŋ la ka a ba bare ŋa a saa bonso a Nova ŋa maŋ kpɛ be la tee o koɔŋ a te pɔgi a mɛmɛrɛɛ ka a kõɔ ba la taa nyuubu. A ŋaa vɛŋɛɛ la ka tenne mine nyɛrɛ woore kõɔ yɛlɛ
Bawaa

**Bawaa** e la Dagaaba seɛre parɛɛ kaŋa ba na maŋ de pɛlle neŋ ba nimeɛ. Gyilli ane koɔre voonoo la ka ba maŋ de seɛ a seɛre ŋa. A seɛseɛreba maŋ are la ka a bawaa naa ka o de niŋe kyɛ ka ba seɛrɛ a tuuro o. Yiele maŋ poɔ la a gyili voonoo poɔ. A noba mine maŋ eŋ la kyeemɛ bee hɛmɛmɛ kaŋa.

Bawaa e la Dagaaba ennyagere seɛ-iruŋ kaga ba na maŋ de pɛlɛ ne ba nimie. O maŋ taa la seɛseɛreba ane ŋmɛŋmɛreba. A ŋmɛŋmɛreba maŋ ŋmeɛra la kyile ane kɔɛ ka a voonoo taa toolere kaŋa boora ka a seɛseɛreba pãã gonna iri. A ba waa naa la maŋ de wẽɛ ka ba kyɛlee na pãã tuuro.
Bɛlɛbɛlɛ bee tombaane

E la bondiraa kaŋa ba na maŋ de bɛnzoŋ bee simizɔŋ a poɔ zẽɛ a maale.

## A maaloo sobie
Sɛrɛ fo naŋ na maale a bondiraa ŋa see ka fo nare fo bɛnzɔŋ, zẽɛ, nyaaroŋ, maŋgo bee kyervaare. A ba e a vaare ŋa yoŋ, vaare zaa naŋ waa yɛloŋ na baŋ maale bɛlɛbɛlɛ.

Fo maŋ mare la vũũ dogle kõɔ kyɛ eŋ kõɔ ane zeɛ ka a sentaa ka foŋ eŋ a zɔŋ a dɔɔ lantaa. A ba seŋ ka a e kõɔ bee e kogi. Ka a kõɔ fo naŋ dogle wa kpaara ka fo de a vaare fo naŋ pɛge a maŋ iri boŋyeni a ɔŋ a zɔŋ fo naŋ sãa eŋ kyɛ de kaŋa page a de eŋ a koɔŋ, a ba e feroo ka fo maŋ di a vaare kaŋa pɔge. Dagaaba na maŋ yeli ka tatenne kɔɔre anuu ba yitaa zuiŋ ba mine ba maŋ pɔge. Ŋaa ka fo na e a zaa ka a te baare. A seŋɛɛ ka a kpa kɔɔre ka a zaa toɔ be.

Daga kãã ane semaane ne nyaaroo fo naŋ tɔ lantaa la ka te maŋ de di ne  Bɛlɛbɛlɛ.
Donne yelyaga

**Donne yɛlyaga** : e la gyogiri mine te naŋ maŋ nyɛ donne eŋɛŋ a pãã nyɔge wuo yɛlɛ eŋ a noɔreŋ. Ka a mine la:

## Donne Yelyaga Mine La Ama
# Yeli ka deɛnsoŋ ba e fo naŋ de o lɔɔ noɔ nimisogɔŋ.
# Dobaa ka gbontaa la goɔŋ.
# Kɔkɔlaa ka baa la eŋ wɛgaa niŋe ka ba maŋ gɛrɛ weɛ boɔlɔ o. 
# Sɔsɔle ka fuutaa la dɔɔloŋ. 
# Ŋmaaŋa ka o ma kuori meŋ yoŋ naane yɛlɛ, ka kamampɛbɛ meŋ ɔɔbo be be la. Ka o leɛ yeli ka, nyaamii seɛ la bɔɔŋmaakɔɔre. Ka a maŋ wa wonno o la ka teere zaa zoro laara
# Baa ka o maŋ kyɛnɛ la ka o paresɛgɛ ɔɔrɔ. 
# Walaa ka sɛrɛɛ/danseɛ zuiŋ la ka o ne o pɔge maŋ kyɛnɛ.
# Bodaa ka pɔgeba la pore ka te baŋ te ma mine.
# Kɔkɔlaa ka dēɛkakale kyeɛrɛ la tobo. 
# Paaŋaa ka toma be la bebie/guo.
# Nɔlee ka, danzeɛo ba e daŋ vɔloo
# Ka naao/naabo ka, o ba puoro seɛla
# Ka bandaa ka, ka o na maŋ le popelaa, ka ka neɛzaa ba pugi o kyɛ o na pugi la o meŋa
# Baa yeli ka, baa le ka baa le la deɛne
# Ka baa yeli ka, ka o kannyiri bataabo da naaŋ ka bo ka noɔ na e neŋ kɔɔre ka o digire o na e.
# Kɔrema yeli ka pare ane nyoɔre ba e tɔɔre.
Jirapa vapoɔ tigiri

Jirapa vapoɔ e la tembile kaŋa naŋ be upper west paaloŋ.Nuba naŋ dire a tigiri ŋa la jipaalɛɛ

## '''Kyuu dira'''
A tigiri ŋa maŋ di la burinyɛ zu kyuuri anuu poɔ.kyepira kyuu beri pie ne anuu daare la ka a tigiri maŋ di.
Bogi sullee

**Bogi sule** e la kūū ūū bogi Dagaaba na maŋ tugi a uuŋ ba kūū. O tuubu ba e weɛ lɛ, ba maŋ ko la noɔ a de ŋmane goɔ tampɛloŋ ka o mane a boge noɔre kyɛ ka ba tugi. A noɔ na ba naŋ ko na soba na naŋ ɔɔ a zu ona la seŋ ka o ūū a kūū 

## Lɛ Ba Naŋ Maŋ Tugi o
Ba maŋ tugi o la ka o sigi kyɛ la tugi a lambogri ka o kpɛ poɔ, be la ka a kūū maŋ gaŋ. Ka banaŋ wa eŋ a kūū baare ba maŋ mɛ la a lambogri bogi na pɔgi kyɛ pãã ga a tennɛ pɔge ona ba naŋ tugi ka o sigi.

Gbɛɛ yaga ba maŋ tugi la a lambogri deni na ayi ko dɔɔ naŋ taa pɔge. Neɛ na naŋ daŋ kpi na la bana ūū o la kyɛ bare a kaŋa kyɛllɛ be onaŋ na naŋ vooro.

A bɔgre ama ba la tugiro bonso noba yaga deɛre a ka banaŋ naŋ te saakomparɛɛ ŋmenpuori la a pampana
Kpalaa

kpalaa e la zɔɔzɔɔ bone te saakommine naŋ di gani ani mire ayi a maleniŋ a mire kaŋ maŋtaala yoraa kaŋ  kaŋ na mi taa guuluu ziɛ ka a gani beɛ a soŋsoŋɔ bɛ la ka kaŋ di kuuri a eŋ a paaah foɔ barɛ kye beɛ a foɔ niŋ dunii kɔ bee niŋsaala zɔɔri wɔri saaŋ .
Kɔkɔlaa

**Kɔkɔlaa** e la doŋa kaŋa na naŋ baŋ e nanyige yɛlɛ kyɛ ka o ma biiri la

nyuo, gbeŋine, gboŋgbori, pimbo, loɔraa, weɛbaa

Kɔkɔlaa yoe mine lagyɛŋkono, diebie, nyaanema.

Kyɛ a Donne ama zaa e la doma a ko nɔba mine Bal ka kaŋ la loɔraa e la doma ko goɔmoɔ a ba ma bitaaba
Kukuri bagere

## '''Tigiri e la laamo kaŋa noba na maŋ laantaare  a sɔre bee a puori Ŋmene bareka neŋ yelsoŋ bee sombo kaŋa o naŋ soŋ ba. kukuri bagere''' e la tigiri kaŋa ba  naŋ maŋ di Fielmuo paaloŋ poɔ.
Pampana ŋa bipɔllɔ

**Pampana ŋa Bipɔllɔ** sokoɔraa biiri la

A maŋ seɛ kuree kyɛ ka pare zaa gage yeŋ

A maŋ kaa pɔgesarraa te le gɔɔta ta poɔ

Ba yaŋa zie meŋ kurbonyeni, kparbonyeni, ane nɔtɛbonyeni pɔllɔ

A ba baŋ bone ba na na di ana wa yele be ba na na gaŋe yɛlɛ

Veɛlɛ yeŋ bipɔllɔ la ba gyɛmaa kyɛ wa te yɛ soɔrɔ nuuri

Zenɛ ŋa bipɔllɔ meŋ wansediiri pɔllɔ la

A maŋ yi te ŋmɛ o zaa yaare kyɛ wa kpɛ die te yɛ fara nimipoŋ

Pampana pɔllɔ ba la boɔrɔ baloo kyɛ pãã maŋ go diibu yoŋ tɛgɛ

Te sãŋkomamine da maŋ kɔ la te kyeene wale

Ka nyabobo peɛlɛ ubilii

Ka seɛ te erɛ ka gori tuori taa

Ansana ka ba nyɛ di kyɛ zenɛ pɔllɔ a maŋ boɔrɔ ka ba gana kyɛ erɛ ba boɔbo

Yɛ e te leɛ kaa puori a la maaleŋ sɛgere te menne

Ka lɛ naane te yuori la wie.
Yɔ-woɔ

**Yɔ-woɔ** e la  boŋkaŋa nansaala naŋ maale ka o waa wɔraba a taa voɔre teseŋ lɛ a yɔɔre naŋ waa, a ba maŋ de o su bee toŋ pɔge a yɔɔre zaa gbuli ka ba naŋ boɔrɔ seŋ gaabo yeltare.

Gbɛɛ yaga dɔbɔ la maŋ tɔŋ o a seŋɛ gaabo saŋa bonso dɔɔ la maŋ iri a dalla ka gaa kpɛ a pɔgɔ ka a te yi poɔ.

## Yɔ-woɔ Ananso
Baaloŋ leɛre eŋ taa eŋɛ la teseŋ, gbɛmeele baaloŋ ane ataaba.

Poɔ taroo eŋɛ. Gbɛɛ yaga pɔgebipurimo naŋ ba kuli serebɛ sere kyɛ maŋ taa enyuo mine ka ba woŋ noɔ ane dɔɔbili eŋɛ ka poɔ ta wa yiri la a ba maŋ eŋ a o.

A dɔbɔ yoŋ naane la taa a yɔ-woɔ kyɛ ka pɔgeba meŋ taa la ba toɔre ka ba maŋ de o toŋ bee su eŋ a ba pa-bogi poɔŋ kyɛ ka dɔɔ pãã de a o yɔɔre kyɔge eŋ. Peɛroo wuli ka a pɔgeba toɔre eɛ la yeltuo kaŋa boŋso o maŋ baŋ ko la kūū. O maŋ baŋ faa kpɛ a pɔgɔ puori poɔ a te milli a nyaga ka o baŋ kpi lɛ zuiŋ ba maŋ ba maale sagera ka pɔgeba tonɔ ba toɔre a seŋɛ gaabo saŋa kyɛ ka  dɔbɔ maŋ ennɛ ba toɔre.
A dɔbɔ yoŋ naane la taa a yɔ-woɔ kyɛ ka pɔgeba meŋ taa la ba toɔre ka ba maŋ de o toŋ bee su eŋ a ba pa-bogi poɔŋ kyɛ ka dɔɔ pãã de a o yɔɔre kyɔge eŋ. Peɛroo wuli ka a pɔgeba toɔre eɛ la yeltuo kaŋa boŋso o maŋ baŋ ko la kūū. O maŋ baŋ faa kpɛ a pɔgɔ puori poɔ a te milli a nyaga ka o baŋ kpi lɛ zuiŋ ba maŋ ba maale sagera ka pɔgeba tonɔ ba toɔre a seŋɛ gaabo saŋa kyɛ ka  dɔbɔ maŋ ennɛ ba toɔre.
Pɔgesori.

**pɔgesori** bee sori  e la yuori kaŋa dagaaba naŋ maŋ de ko bie banaŋ dɔge sori zuŋ. Ka a bieŋ wa e bidɔɔlee ba maŋ pore la o yuori ka sori, ka o naŋ wa e pɔgelee ka ba pore ka pɔgesori. Pɔgesori bee sori pare la lɛ.
Tabol

## Tabol;
Tabol e la boŋ kapentarre naŋ maŋ maale ka o taa gbɛɛ anaare a waa ŋa dakogi kyɛ gaŋ a kogi lɛ o soba naŋ boɔrɔ ka o seŋ .

### Zeere Na Mine Tabol Naŋ Maŋ Be.
° ɔfere poore

° sakuuri yie

° daa poɔ

° misare. AMK
Toma

## Toma
Toma e la yɛli neɛ naŋ de o faŋa bee yɛŋ e neŋ a baara ka a na yi tɔnɔ ko o daana. Aseŋ, Ayuo kɔɛ bale kyɛ nyɛ seemaa.
Tuo

thumb|Tuoteɛ
**Tuo** e la te_wogi kaŋa naŋ be te gbaŋdigeŋ. O vaare taa la tɔnɔ lɛ ka o wɔma meŋ.

## Tɔkora
Tɔkoraa e la tuo teɛ vaare. Ba maŋ de a la doge neŋ sao zeɛre a maara bee a kuoni.

## Tɔkora Tɔnɔ
Tɔkora taa la tɔnɔ yaga ko nensaala .Ana la ka dagapɔgeba maŋ de doge bee maale ne bondirii aseŋ zeɛre. A maŋ vɛŋ la bēē terɛ la zēē ka neɛ maale bēē doge tɔkora zeɛre. Tɔkora vaare la ka ba maŋ de doge ka a zeɛre nɔmo pii pii lɛ. 

## Tɔkora Parɛɛ
Tɔkora taa la parɛɛ ayi mine ka ana la 

√ Tɔko-maara; Ba deɛ maŋ gaa te gbɛne a la a teɛ zu a wa doge.

√ Tɔko-koɔŋaa; Ana la ka ba maŋ gbɛne deɛle ka a kó ka ba doge.

## Tuo
thumb|Tuo
Tuo e la a teɛ ŋa wɔmɔ. A taa la tɔnɔ yaga ko nensaaleba. Ka neɛ noɔre ba noma, ana la ka ba maŋ saa ka a soba di ka o noɔre yuo. Gbɛɛ yaga zaa ba maŋ de a la maale ne buuluŋ.  

A maŋ noma la kyɛ taa miiroŋ meŋ.
Zenɛ ŋa pɔgesarbilii

Zenɛ ŋa pɔgesarre dɔge bare kyɛ kono la

Zenɛ ŋa pɔgesarre sokuora pɔgesarre la

Koŋ kpɛ die a na wa yele bondirii maalo yɛlɛ

Ba yɛlɛ meŋ gba la taa moorɔ

Ka moore wa baare ka leɛ boɔrɔ ka o ŋmɛ bo

A maŋ seɛ boma kyɛ ka lɛɛ beene yeŋiŋ

Ka gbɛbɛrɛ leɛ sini kyɛ yeli ka ba ta yeli

A maŋ yi koŋ kpɛ die kyɛ mooroo kyebe

Ka ba naŋ na kpɛ die ka nɔdaare ba boɔlɔɔ

Kyɛ fo sɔŋe kyɛ nyɛ lɛ ka na baŋ ka taa maŋ bela kazeɛ

Ka fo la wa tagɛɛ meŋ ka dɔreba ba kaara bubiiri zu  te pãã la e wola.
Zenɛ ŋa andonɛɛ

Zenɛ ŋa andonɛɛ te baaraŋ bee kpiire la

A saŋa te baŋ be te naŋ yi ane be te naŋ gɛrɛ

Pɔgeba ba seɛ ka te na wa yele dɔba yɛlɛ

Bibiiri moɔ eŋ gba see ka te bare ko ba

Saa ba seɛ pɔge ba seɛ buo soba la na nyɛ pare maara a kaa bie zie

Pɔntere moɔ da la laara la a peɛnɛ lɔŋe nimiri 

Ka te zaa pãã waa lɛ a kpɛ taa enneŋ

Kyɛ ka te inni be te naŋ yi waana

A inni bone na ne bone na te naŋ da erɛ

Kyɛ ka fo gaa ka fo yeli yaa ka zeyuo ŋmenaa  la pore ka ba erɛ zeyuo yɛlɛ

Ka zenɛ bie maŋ ire a erɛ lɛ zaa naŋ na e kyɛ di

Kyɛ koŋ bale

Ka yeli faare pa gɔɔ ne doloŋ

Ka te kpiire a ŋa donne ŋa

Kyɛ baŋ  bone naŋ erɛ

Yɛ vɛŋ te leɛ kaa puori.
Ēēlee

**Ēēlee**: O e la mɔdoŋa kaŋa a te seŋ mɔnaabo bee naabo kaŋa zu bone ba naŋ maŋ iri a vore puo a peɛlɛ manna ne daworo bee a terɛ ne duoro.
## Ēelee Peɛloo Wagere
Ēēlee peɛloo wagere : ka yeli wa e bee kpɛ, ba maŋ peɛle la ēēlee a te seŋ ka Dɔɔ bee pɔgeŋ wa yi a ba kpɛ, ba maŋ de la a ēēlee peɛle ana boɔle noba lantaa ka ba kpɛ ba bɔgɔ bee ka ba yi bɔ ba. Ka dɔɔ wa la yi a ba kpɛ, ba maŋ peɛle la a ēēlee gbɛre bota, ka noba naŋ woŋ bee a peɛle zo ta soore bone naŋ la kpɛ. Ka pɔge meŋ wa la yi a ba kpɛ, ba maŋ peɛle la a ēēlee bonaare ka noba naŋ peɛle pãã soore ka ba manne bone na naŋ la kpɛ. A yi a ama puoriŋ ba maŋ la peɛle la ēēlee Mɔ-yɔ saŋa a manne be naŋ la ka ba duoro a weɛ, a ne be naŋ la ka a weɛ na yɛre tu. Mɔ-yɔ ēēlee eŋ peɛloo, ba maŋ peɛle o la lɛɛŋ ka zie te nyaa bee a ta bebie ayi bee a ta daa gbuli gba. Ka ba naŋ wa kpeɛrɛ a weɛ meŋ, ba maŋ taa la a ēēlee kpɛ ne a moɔ ka ba naŋ wa te ko mɔdoŋkpoŋ, ba maŋ peɛle la a ēēlee ka noba naŋ yɛre gaa tɔba zo ta a soŋ. Ka neɛ meŋ la a wa pere a weɛ poɔ meŋ, ba maŋ la peɛle la a ēēlee ka noba zo ta a soŋ faa a o soba. A weɛ yi waabo meŋ poɔŋ, ba maŋ la peɛle la, a wulli ka ba zaa wa la yiri ne laafeɛ. A yi a mɔ-yɔ ŋa meŋ puoriŋ, Naa bimbo saŋa meŋ ba maŋ la peɛle la ēēlɛ a wullo ba popeɛloŋ naŋ seŋe lɛ a ne a ba naa paalaa.
## Tenne Na Ba Naŋ Peɛlɛ A Ēēlee
Tenne mine ba naŋ peɛle ēēlee la.Tizza, Duori, Gyefeere , Domwine, Eremon. Ane amine kaŋa.

## Sommo Yizie
Ŋenseɛ Peeroo

**Nenseɛ**  e la boɔlaa kaŋa Dagaaba naŋ de ko nensaalesɔgelaa dɔsuole ata kyɛ, a ata soba la ka Dagaaba boɔlɔ nenseɛ. A nenseɛ ŋa Dagaaba naŋ de ko a boɔlɔ ŋa wuli ka nensaala nyɔvore la, bonso o maŋ be la a nensaala eŋgane poɔ. A lɛ wuli ka a nenseɛ ŋa taa la faŋa bee kpeɛoŋ yaga a nensaalba eŋgane daa, a ŋaa wuli ka a nenseɛ la a nyɔvore a eŋgane eŋɛ. A nenseɛ ŋa naŋ e a nensaala nyɔvore wa yi a eŋgandaa eŋɛ, Dagaaba taa la eebo bee maaloo ba naŋ maŋ e bee maale ka o leɛ wa kpɛ a nensaala eŋɛ. A wuli ka  ba naŋ ba wa tõɔ e a eebo na bee a maaloo na, a dosuoloŋ ŋa naŋ yi ko o leɛ wa kpɛ a eŋgane eŋɛ, a soba dosuoloŋ bee seɛ naŋ na baŋ kɔŋ la o nyɔvore bee leɛ Ŋmene toɔre, bonso , o soba nyɔvore la lɛ naŋ yi gaa.
Ŋmama Koɔbo

Ŋmama koɔbo dagaaba poɔ e la toŋ kpoŋ kaŋa ko te daga paaloŋ deme. ka seɛ kpɛ, koɔreba ziiri mine maŋ kuri bee bore la ŋmama ka a wɔŋ te be. Ba maŋ baŋ bore a la seŋkãã, kyi, kamaana bee bɛŋɛ poɔ. Ka a ŋmama amɛ wa wɔŋ a be baare, ba maŋ wuo a la gaa bee kuli ne la yiri poɔ a te deɛle ka a ko. A mine maŋ be be la anaŋ maa ka ba kyeebe bee a wɛle a ziiri ayi. Ba pãã maŋ iri la a poɔ kuŋkuni bee a bie bare kyɛ doge ka a moɔ. A mine kaŋ ba maŋ doge a la kõɔ poɔ bee ka ba eŋ dãã poɔ a toŋ iri a tuo bare kyɛ baŋ de tona ne toma.

Ŋmama tɔna mine
Ŋmandari Ane Gaŋligaa Naabo Koobo

**Ŋmandari Ane Gaŋligaa Naabo Koobo** Saŋa kaŋa la ŋmandari ane Gaŋligaa da taa naabo a boɔra ka ba ko maale tig_kpoŋ.

Daare kaŋa la ka Ŋmandari ane Gaŋligaa laŋ naabo a na ko maale tige_kpoŋ. Nyɛ naabo naŋ e kpoŋ a veɛlɛ  a eŋ kãã. Lɛnso Ŋmanɖari da  boɔrɛ lɛ o na naŋ e a ko a naabo ɔɔ mɔŋ Gaŋligaa. Lɛ la ka a Ŋmandari maale o yoŋ teɛroŋ a daŋ ko a naabo a ŋmaa a zoore te tuŋ teŋɛ ba a zoore kyɛ leɛ zo yi ŋmeɛrɛ kpɛle yele ka Gaŋligaa wa nyɛ a naabo la zoro kpeɛrɛ teŋɛ koo tagtage ƒãã. Gaŋligaa naŋ woŋ lɛ la ka o zo wa wieo a wa ti a  zoore tage ka o võɔ te le neŋ parebie kyɛ iri yeli ko Ŋmandari ka onaŋ page la o denne Koo meŋ gaa te boɔrɔ o  denne. Lɛ la ka Ŋmandari la eŋ o poɔŋ zomm lɛ ...
Ŋmanlee tontonne

Dagaaba laŋkpeɛbo poɔ, Saga ŋmama bee ŋmanlee taa tontonne yaga ko pɔge la pɔge ba nyɔvoɛ poɔ. Ka fõõ e Dagapɔgesarra naŋ ta serɛ kulibu see ka fo taa ŋmanlee e to teɛroŋ bonso o e la boŋkpoŋ kaŋa ko te noba. Te maŋ baŋ de la ŋmanlee bee ŋmane toŋ ne toma  ka  ana la; A danweɛ soba, ŋmanlee bee ŋmane la ka pɔgeba maŋ de te buli ne kõɔ kolaa poɔ. Ba maŋ e la ŋaa ka ka neɛ wa gɛrɛ zie a beɛ ka o nyu a nyɛ pɔge a baa poɔ, o maŋ baŋ ka o taa ŋmanlee a na soŋ o Ka o nyu a kõɔ. Daga pɔgeba meŋ maŋ de la ŋmaale a kɔre bee a vaa saao. A yi a lɛ puoriŋ meŋ ka saana kpɛ fo die poɔ, ŋmane ka ba maŋ de ɔŋ kõɔ ko o soba ka o nyu. Ba maŋ la de la ŋmanlee nyu ne dãã koɔbo zie bee dãã koɔroo zie. Dagaaba maŋ baŋ de la ŋmanlee eŋ tēē a sanne ne neɛ baaloŋ.
Ŋmane Ne Kapiri

**Ŋmane ne kapiri: O** e la boŋŋmɛteɛ kaŋa ba naŋ maŋ de wagyɛ biŋ a de ŋmane a vɔgele pɔge a pãã ŋmeɛrɛ. Ka a naŋ wa lantaa ba maŋ boɔle a la Bintiri.

## A Kɔkɔre
Ka a kɔkɔre pãã e

Bintim bintim,

Popeɛloŋ yee,

Bintim bintim popeɛloŋ.

## Tenne Ba Naŋ ŋmeɛrɛ ŋmane Ne Kapiri
Gbɛɛ yaŋa pɔgepaalaa diibo saŋa la ka ba maŋ ŋmeɛrɛ a, pɔgeba lambo zie deɛne meŋ ba maŋ ŋmeɛrɛ a la. Tenne ba naŋ ŋmeɛrɛ a la Kagekpere, Gboluŋ Sisaali paaloŋ.
Ŋmarebiri

Dagaaba peɛkpɛsagamapoɔ  wuli ba la **ŋmarebie** mine waaloŋ ane a arebo naŋ ba yi a taaba zuiŋ so ka ba ko a yoe. A mine la ama. 

## Zinyaakyeŋkyoɔlaa.
Zinyaakyeŋkyoɔlaa e la ŋmarebiri boŋyeni. O maŋ puri saa la zinyaa- paalaa saŋ sapareŋ. O veɛloŋ maŋ e la kyololo gaŋ la ŋmaraa vrɛloŋ.

## Ba Ne Ŋmaaŋa Ne Pɔɔnyaŋaa.
Baa ne ŋmaaŋa ne pɔɔnyaŋaa e la ŋmarebi- bilii mine  ata. A maŋ kpɛ are la ŋmarbi- bɛrɛ mine anaare poɔ a sazuŋ. Wagere kaŋa a puri saa la a saluoni sapareŋ bee a saluoni poziŋtaa bee ŋmenaa kpeɛbo zie. Baa ne ŋmaaŋa ne  pɔɔnyaŋaa pare la, pɔɔnyaŋaa la taa o baa gaane weɛ te nyɛ ŋmaaŋa a suuro a baa enɛ a ŋmaaŋa ka o nyɔge a ŋmaaŋa ko o.

## Tɔɔralagane.
Tɔɔralagane e ŋmarebie apoi. A maŋ puri la luo seŋ. Ata maŋ be la anaare puliŋ. A pare la, dɔɔnyaŋa la nyuuro o tɔɔlaa. A ŋmarebie anaare e la tɔɔlaa, ka ayi e a tɔɔlaa zuuri kyɛ ka a boyeni na paa e a dɔɔnyaŋaa naŋ ziŋ kyɛ nyuuro o tɔɔlaa.
Ŋmãâŋa

**Ŋmaaŋa** e la moɔ poɔ boŋ-iraa kaŋa, ŋmaaŋa gbɛɛ waa la wogre kyɛ ka o zu meŋ waa wogi, ŋmaaŋa maŋ e la nimibogiri, ŋmaaŋa nubie maŋ waa ŋa nensaalaa nubie, o waaloŋ waa ŋa baa, baa aneŋ ŋmaaŋa ba nyerɛ taa, ŋmaaŋa e la mɔdoŋa kaŋa naŋ nyaaŋ yaga kyɛ tona tombeene yaga weɛ poɔ. Ŋmaaŋa e la nɛne a ko noba mine kyɛ ka noba mine meŋ ba ɔɔrɔ o nɛne.
Ŋmemɛ

**Ŋmemɛ** e la te saakonsuoli na naŋ kɔŋ ba nyɔvoɛ ka te pɛnne daare bee kubo de manne ba biŋ te deri poɔ ane yeŋe poore, a taa saŋa na te naŋ maŋ maale ba bee, a ka ba maala kyɛ guroo te nyɔvore yeltarre kɔrɔ te. A Ŋmemɛ waa la nensaalba ziiri yaga zie Dagaaba poɔ ane andonɛɛ yaga zaa zie.

A Ŋmemɛ maŋ baŋ e noba mine Naaŋmene na naŋ maŋ digre sefaare bare kyɛ vɛnɛ  ka ba yel boɔre tõɔ gɛrɛ nimitoɔre yaga zaa kɔrɔ ba, ka ba na wa maala ba bee a soŋ. Ba meŋ na wane ne la bee ko la noba faaloŋ yaga ka ba naŋ ba wa maala ba bee a a  lɛ naŋ sentaa neŋ.
Ɔrɛ

** Ɔre ** e la tewone kaŋa naŋ be Dagapaaloŋ. A teɛ ŋa ba bonɔ bulo zie zaa ka tugi poɔ naane. Ɔre e la a teɛ wɔne ana e a bon yaga yoe ko a. Dagapaaloŋ poɔ yoŋ la ka neɛ na baŋ nyɛ a teɛ ŋa ane o wɔne kaŋa zaa, kyɛ asaŋ ka neɛ naŋ baŋ nyɛ o see ka a e taŋa zu bee moɔ poɔ. A tewɔma ama taa la tɔna yaga ko a nensaala endaa baabo yɛlɛ.

## Ɔre tɔna
Ɔre taa la tɔna yaga a ko nensaala endaa baabu yɛlɛ ana la; A maŋ baŋ soŋ la ka neɛ nyɛ o meŋɛ yi baaloŋ faa kaŋa poɔ. 

## Ɔre Nyaabu
Ka neɛ na baŋ nyɛ a tewone ama kaŋa zaa see ka o soba yi gaa;

1) Moɔ poɔ te bɔ a

2) Neɛ meŋ na leɛ baŋ nyɛ a la taŋa zu.

A teɛ ba ara o yoŋ tugi poɔ la ka o maŋ be saŋa zaa.
Ɔɔnyukoɔŋ

**Ɔɔnyukoɔŋ** e la dau vadiraa kaŋa, ɔɔnyukõɔ vaare maŋ waa la kyelele kyelele bēē bilii bilii, kyɛ ka o wɔma maŋ waa ŋa bɛŋa, ɔɔnyukoɔŋ vaare waa la seemaa kyɛ la waa maarooŋ baaloŋ tēē, ɔɔnyukoɔŋ e la teɛ vaare kaŋa naŋ taa tɔna yaga a ko nensaaleba, ba maŋ toɔŋ de la ɔɔnyukoɔŋ a doge neŋ zeɛre mine ba naŋ boɔla gyɔgyɔ aneŋ seemaa kaŋa ba naŋ boɔla guoɔrēē, ɔɔnyukõɔ e la zɛvaare kaŋa naŋ maŋ soŋ ka nensaaleba nyira zēē ba eŋ gama poɔ.
Ɛbaa

**Ɛbaa** e la doŋ-gbɛɛ anaare kaŋa Ŋmene naŋ iri ka o maŋ be koɔŋ poɔ. O waa la doŋaa naŋ maŋ be a kõɔ poɔ kyɛ ba nyuuru a kõɔ kyɛ gbɛɛ yaga saseɛ la maŋ e a o bondikpoŋ ka o maŋ nyuuru. O eɛ la doŋaa nensaalaa ane donee kpoŋ zie zaa naŋ zoro o bonso, ka fooŋ deɛne aneŋ o, o bogizeɛ kpeɛbo ba e tɔɔre. Ka fooŋ gaa baapoɔ, o maŋ tugi la a o bogi a vɛŋ ka o nage do a koŋkuura zu a gaa tɔɔre bonso o ba maŋ boɔra ka kõɔ be o poɔ. Ona ane zɔma la maŋ laŋ be a kõɔ poɔ kyɛ a ɛbaa mine pãã maŋ leɛ nyɔgerɔ la a la ɔɔrɔ. O eɛ la doŋaa a eŋɛɛ zaa maŋ waa nyarnyare lɛ a e pɛgɛ, a mine enfuone maŋ waa la zeeloŋ, peɛlaa, sɔgelaa, uluuŋ bee tɛmpɛloŋ, ane kpɛrɛ-kpɛrɛ.

Gbɛɛ yaga nensaala te gaŋ a zaa nansaaleba maŋ gaa nyɔge a la a gaa maale zie  kyɛ eŋ a be a guolo a, a noba maŋ gaa yɔɔ libie kyɛ ka ba vɛŋ o soba kaa a.

## Ɛbaa Yeltare Ko Nensaala
Ɛbaa eɛ la doŋaa naŋ da soŋ Naayiree naŋ be Eremon paaloŋ ane Mɛtoɔlɛ naŋ be Nandom paaloŋ a yi neŋ yelbalaa kaŋa mine kaŋa poɔ. O da vɛŋɛɛ yelfaare bee yelfaa kaŋa naŋ da boɔrɔ ba pare pɔgebo, ka a ba tõɔ e. Azuiŋ, a noba ba ma de o la ka o waa aŋa ba nensaale tɔ kaŋa. Ka a ba seŋ ka ba ɔɔ o, a ba seŋ ka ba eŋ o wɔlloŋ kaŋa kyɛbee ka ba na nyɛ noba bamine ennɛ o wɔlloŋ kaŋa na naŋ baŋ yi o kūū, ba gaa sɔrre ba la ka ba bare o. Ka ba meŋ nyɛ o ka o kpi gaŋ zie kaŋa, a maŋ eɛ ferebo ka ba de o a tugi bogi ūū o aŋa lɛ ba naŋ maŋ sɔgele nensaala bee ka soba ba taa bone na naŋ baŋ tugi bogi, a maŋ ferɛ ka o ŋmaa vaare a pare o kyɛ te gɛrɛ.

## Ɛbaa Tɔna Mine
A eɛ la doŋaa naŋ faa bee iri bal mine yineŋ yelbɛɛ kaŋa poɔ.

A meŋ eɛ doŋaa na naŋ maŋ waana neŋ saa ka zie waa toloŋ bee ka saa koreŋ waabo.

A meŋ eɛ doŋaa na maŋ vɛŋ kõɔ be zie na onaŋ be saŋa zaa, a nensaala ane donne mine maŋ tõɔ nyɛ kõɔ nyu ūoni saŋa.

A meŋ eɛ la doŋaa naŋ waa nɛne bee bondiraa ko noba bamine. 

Nensaala maŋ nyɔge a la gaa guolo,  ka a waa ba gargaredi.

## A Faaloŋ
A maŋ koorɔ la kūū teseŋ donne ane nensaalba

A meŋ maŋ tɔɛ dambẽɛ ennɛ donne ane nensaalba, amk.

## Sommo Yizie
Ahafo Ano North Munisipal Desekyere

**Ahafo Ano North Munisipal Desekyere** e la a desekyere lezaa-ayi ne ata na kaŋa naŋ be a Ashanti Irigyiŋ, Ghana poɔ. Ba da daŋ kuri o la ka o e desekyere asɛmbole 1988 poɔ ka o e Ahafo Ano North Desekyere, naŋ da kuri yi a Ahafo Ano Desekyere koroo; te ta saŋa na o naŋ wa zɛge do are munisipal desekyere asɛmbole vuo araa na leɛ Ahafo Ano Munisipal Desekyere Nyɔgevenne 2017 poɔ ( naŋ e, 15 Maakye 2018). A munisipal bezie be la a Ashanti Irigyiŋ luo sɛŋ ane meŋ Tepa la e a o teŋkpoŋ.

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Democratic Republic of the Congo

A **Democratic Republic of the Congo** (**DRC** bee **DR Congo**), la ka ba la boɔla ka **Congo-Kinshasa**, a yi a yuoni 1971–1997 ka ba da boɔla o ka Zaire, e la paaloŋ kpoŋ kaŋa naŋ be Africa sonsogo sɛŋ. Teŋgane yɛlooŋ eŋ, a DRC e la a ayi-soba kpoŋ paaloŋ a Africa paaloŋ aneŋ a pie ne yeni soba a donɛɛ teŋgane zaa eŋaŋ.
Suame Munisipal Desekyere

**Suame Munisipal Desekyere** e la a desekyere lezaa-ayi ne ata na kaŋa naŋ be a Ashanti Irigyiŋ poɔ, Ghana. O da daŋ e la Metropolitan-gbuli asɛmbole te ta 15 maakye 2018, o naŋ da zɛge do are Munisipal desekyere asɛmbole vuo, na leɛ Suame Munisipal Desekyere. A Munisipal bezie be la a Ashanti Irigyiŋ soga sɛŋ ane meŋ Suame la e a o teŋkpoŋ.

## Sommo Yizie
Afigya-Kwabre North Desekyere

**Afigya-Kwabre North Desekyere** e la a desekyere lezaa-ayi ne ata na kaŋa naŋ be Ashanti Irigyiŋ poɔ, Ghana. O da daŋ paale la a Afigya-Kwabre Desekyere kpoŋ 29 Fɛboɔre 2008 poɔ, te ta saŋa na o saazu sɛŋ naŋ da wa wɛle na kuri Afigya Kwabre North Desekyere 15 maakye 2018; kyɛ ka ba leɛ pore o kyɛlee na ka Afigya Kwabre South Desekyere. A desekyere asɛmbole bezie be la a Ashanti Irigyiŋ sazu sɛŋ ane meŋ Boamang la e a o teŋkpoŋ.

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Sekyere South Desekyere

**Sekyere South Desekyere** e la a desekyere lezaa-ayi ne ata na kaŋa naŋ be a Ashanti Irigyiŋ poɔ, Ghana. Ba da daŋ kuri o la ka o e Desekyere asɛmbole 1988 poɔ, a e Afigya-Sekyere Desekyere, na da kuri yi Kwabre-Sekyere Desekyere Kansil, te ta saŋa na a o luo sɛŋ na ( Afigya sɛŋ na ) naŋ da wa wɛle na leɛ a Afigya-Kwabre Desekyere sazu sɛŋ 1 nyɔgevenne 2007 poɔ (naŋ e 29 Fɛboɔre 2008); kyɛ ka ba leɛ pore o kyɛlee na ka Sekyere South Desekyere. A desekyere bezie be la a Ashanti Irigyiŋ sapare sɛŋ ane meŋ Agona la e a o teŋkpoŋ.

## Zipeɛre

* https://web.archive.org/web/20070301033912/http://ghanadistricts.com/districts/?news&r=2&_=11&PHPSESSID=dc7f49ea8837f0512dec0dac749067be

## Sommo Yizie
Sekyere Kumawu Desekyere

**Sekyere Kumawu Desekyere** e la a desekyere lezaa-ayi ne ata na kaŋa naŋ be a Ashanti Irigyiŋ poɔ, Ghana. O da daŋ paale la a Sekyere East Desekyere kpoŋ poɔ, naŋ da kuri yi a Sekyere Desekyere kansil. A puoriŋ, a desekyere kponzie da wa wɛle la na kuri a 1st Sekyere Afram Plains Desekyere 1 Nyɔgevenne 2007 ( naŋ nyɛ eebo 29 Fɛboɔre 2008) ka Kumawu e a o teŋkpoŋ. Ane a lɛ zaa, 28 gyoone 2012, a Afram Plains gbuli desekyere da wɛle la na kuri Sekyere Afram Plains Desekyere paalaa, ka Dobrosno e a o teŋkpoŋ; kyɛ ka ba leɛ pore o kyɛlee na ka Sekyere Kumawu Desekyere, ka Kumawu e a o teŋkpoŋ. A desekyere asɛmbole bezie be la a Ashanti Irigyiŋ sapare sɛŋ ane meŋ Kumawu la e a o teŋkpoŋ.

## Ganzanne Ziiri
2014 poɔ, a Desekyere da taa la 55 Kindergartens, 55 Peramere sakue, 45 Gyuunea Haae sakue ane 4 Siinia Haae sakue. Ane meŋ Vocational Technical School. 2 Tertiary Institutions and 3 Libraries meŋ bebe la.

## Tenne

* Kumawu
* Bodomase
* Oyoko
* Banko
* Dadease
* Sekyere
* Besoro
* Asekyerewa
* Abotanso
* Bodwease
* Wonoo
* Pepease
* Woraso
* Akrokyere
* Akronfoso
* Akotosu
* Temate
* Aninya
* Ntarentare
* Bahankra

## Sommo Yizie
Ŋmempuori (Ghana)

**ŋmempuori** parɛɛ ata la be a Ghana poɔ. Ana la kiritabiiri ŋmempuori, yɛrre ŋmempuori ane sããkompare ŋmempuoribo.

## kiritabiiri
kiritabiiri maŋ puori la ba ŋmenderi poore. Bommannaa ba naŋ maŋ eŋ a ba ŋmendie zu la dagaraa. Kiritabiiri maŋ gaa la ŋmendie koseɛraa daare. Ba maŋ yieli la yieluŋ a puuro ne Naaŋmene. Faara mine ane karekyesere la maŋ kanna a noba bee a de a noba wẽɛ a puoruu saŋa. 
thumb|kiritabiiri ŋmendie|center

## Yɛrre ŋmempuori
Yɛrre maŋ puori la musiri poɔ. Bommannaa ba naŋ maŋ eŋ  a ba musiri zu la ŋmarebiri naŋ be kyuu kyɛlee poɔ. A yɛrre puoro saŋa, a liman mine la maŋ de ba zaa weɛ̃ a yi ŋmentontonna Mohammed zie. A liman la maŋ boɔle a noba laŋ taa ka ba puori. Yɛrre maŋ gaa la musiri Feraadee daare. ka banaŋ na puori, ba maŋ pɛge la ba nuuri, gbɛɛ ane ba niŋe sɛre. Ba maŋ boɔle la Naaŋmene yuori ka Allah.
center|thumb|musiri

## Bɔgemaaleba
Bɔgemaaleba sagede ka ba na baŋ puori la Naaŋmene zie zaa. Amine kaŋa, ba maŋ maale la zi-velaa moɔ poɔ bee a peɛle baa a maŋ gaa puori a be. A bɔgemaale karaa la maŋ de ba wẽɛ. Ba maŋ kaale la, kyɛ ko a ba ŋmemɛ ne a  kpenne bondirii ane dãã bebi-tegrɛ mine daare, aseŋ Boŋŋo tigri zie. Ba maŋ pɛnne la daare bee a mɛ kɔntɔnne ka a e a ba ŋmembilii.

## Sommo Yizie
Sekyere West Desekyere

**Sekyere West Desekyere** e la desekyere koroo kaŋa naŋ da be a Ashanti Irigyiŋ poɔ, Ghana. Ba da kuri o la ka o e desekyere asɛmbole 1988 poɔ, naŋ da kuri yi a Sekyere Desekyere kansil koroo. Ane alɛzaa, 29 Fɛboɔre 2008 poɔ, ba da wɛle o la eŋ desekyere paalaa ayi: Mampong Munisipal Desekyere (naŋ da zɛge do are munisipal desekyere asɛmbole vuo ana yuoni na ne o zu; teŋkpoŋ: Mampong ) ane Sekyere central Desekyere ( teŋkpoŋ: Nsuta). A desekyere asɛmbole bezie be la a Ashanti Irigyiŋ saazu sɛŋ ane meŋ Mampong la e a o teŋkpoŋ.

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Sekyere East Desekyere

**Sekyere East Desekyere** e la a desekyere lezaa-ayi ne ata na kaŋa na be a Ashanti Irigyiŋ poɔ, Ghana. Ba da daŋ kuri o la ka o e desekyere asɛmbole 1988 poɔ, yi a Sekyere desekyere kansil koroo. A puoriŋ, a o sapare sɛŋ da wɛle la na kuri a 1st Sekyere Afram Plains Desekyere 1 Nyɔgevenne 2007 ( naŋ nyɛ eebo 29 Fɛboɔre 2008), ka Kumawu e a o teŋkpoŋ. Ane alɛzaa, 28 gyoone 2012 poɔ, a Afram Plains gbuli a desekyere eŋɛ da wɛle la na kuri Sekyere Afram Plains Desekyere, ka Dobrosno e a o teŋkpoŋ; kyɛ ka ba leɛ pore o kyɛlee na ka Sekyere Kumawu Desekyere, ka Kumawu e a o teŋkpoŋ.

A desekyere asɛmbole bezie be la a Ashanti Irigyiŋ sapare sɛŋ ane meŋ Effiduase la e a o teŋkpoŋ.

## Zipeɛre

* http://www.statoids.com/ygh.html
* http://www.ghanadistricts.com.gh/index.asp

## Sommo Yizie
Sekyere Central Desekyere

**Sekyere Central Desekyere** e la a desekyere lezaa-ayi ne ata na kaŋa naŋ be a Ashanti Irigyiŋ poɔ, Ghana. O da daŋ paale la a Sekyere West Desekyere kpoŋ 1988 poɔ, naŋ da kuri yi Sekyere Desekyere Kansil. Ane alɛzaa, 1 Nyɔgevenne 2007 poɔ, a o sapare sɛŋ da wɛle la na kuri Sekyere Central Desekyere; kyɛ ka ba leɛ pore o kyɛlee na naŋ kyɛre ka Mampong Munisipal Desekyere, naŋ da zɛge do are munisipal desekyere asɛmbole vuo ana yuoni na ne o zu.

A desekyere asɛmbole bezie be la a Ashanti Irigyiŋ saazu sɛŋ ane meŋ Nsuta la e a o teŋkpoŋ.

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo
Ahafo Ano South East Desekyere

**Ahafo Ano South East Desekyere** e la a desekyere lezaa-ayi ne ata na kaŋa naŋ be a Ashanti Irigyiŋ, Ghana poɔ. O da daŋ paale la a Ahafo Ano South Desekyere kpoŋ 1988 poɔ, naŋ da kuri yi a Ahafo Ano Desekyere koroo eŋɛ, te ta saŋa na o kyɛlee naŋ da wa wɛle na kuri Ahafo Ano South East Desekyere 15 Maakye 2018 poɔ; kyɛ ka ba leɛ pure o kyɛlee na ka Ahafo Ano South West Desekyere. A desekyere asɛmbole bezie be la a Ashanti irigyiŋ luo sɛŋ ane meŋ Adugyama la e a o teŋkpoŋ.

## Kaa Kyɛ Meŋ

* https://aaseda.gov.gh/

## Zipeɛre

* http://www.statoids.com/ygh.html
* https://web.archive.org/web/20051220143612/http://www.ghanadistricts.com/index.asp

## Sommo Yizie
Old Tafo Munisipal Desekyere

**Old Tafo Munisipal Desekyere** e la a desekyere lezaa-ayi ne ata na kaŋa naŋ be a Ashanti Irigyiŋ poɔ, Ghana. O da daŋ e la sub-metropolitan desekyere kansil a Kumasi Metropolitan Asɛmbole eŋɛ te ta 15 maakye 2018, o naŋ da wa zɛge do are munisipal desekyere asɛmbole vuo na leɛ Old Tafo Munisipal Desekyere. A munisipal bezie be la a Ashanti Irigyiŋ soga sɛŋ ane meŋ Tafo la e a o teŋkpoŋ.

## Sommo Yizie
Saana

Saana la neɛ naŋ ba yi fo yiri bee fo teŋɛ poɔ, kyɛ bee neɛ naŋ yi zisaana kaŋa wa kpɛ fo yiri bee fo teŋɛ poɔ. Saana na baŋ e la neɛ la neɛ zaa, hali ka pɔge la bee ka dɔɔ la o . Lɛŋso ka Dagaaba maŋ yeli ka saana kpɛɛ yiri ka ba naŋ doge bilɛɛ bee neyoɔraa kaŋa wa kpɛ a yiri.
Offinso Munisipal Desekyere

**Offinso Munisipal Desekyere** e la a desekyere lezaa-ayi ne ata na kaŋa naŋ be a Ashanti Irigyiŋ poɔ, Ghana. Ba da daŋ kuri o la ka o e desekyere asɛmbole 1988 poɔ ka o da e Offinso Desekyere naŋ da kuri yi a Offinso Desekyere kansil koroo; te ta a o saazu sɛŋ naŋ da wa wɛle a puoriŋ na kuri Offinso North Desekyere 29 Fɛboɔre 2008 poɔ; kyɛ ka o kyɛlee na naŋ kyɛre da zɛge do are munisipal desekyere asɛmbole vuo ana yuoni na ne o zu na leɛ Offinso Munisipal Desekyere. A munisipal bezie be la a Ashanti irigyiŋ saazu sɛŋ ane meŋ Offinso la e a o teŋkpoŋ.

## Yie

* Aboasu
* Abofour
* Amowi
* Anyinasuso
* Asuboi
* Asuosu
* Dome
* Kayera
* Aduana
* Koforidua
* Kokote
* Maase
* Mpehi
* Namong
* Oboase
* Dentin
* Ahodwo
* Ampabame
* New Town
* Agyempra
* Obuasi
* Asamankama
* Sakam
* Antoa
* Offinso Old Town
* Sampronso
* Koforidua
* Ayensua
* Bonsua
* Abofour Camp

## Sommo Yizie
Saalo

Saalo ezɛvaare kaŋa boorɔ noba naŋ maŋ bore bee kɔ ka a baa a taa womo ka maŋ de a doge ne zeɛre. O e la vaare naŋ sala yaga zaa lɛŋ so ka ba boɔlo o a saalo, boŋso o vaare ane wɔmɔ zaa maŋ taa la saaloŋ. O taa la tona yaga zaa, ba maŋ baŋ de la a saalo ŋa puli kõɔ a doge ni danzeɛ ana la ka mone maŋ boɔle ka Dagadãã.
Al-Baqara

**Al-Baqara**, ka ba la boɔla  **Al-Baqarah** (Arabic: الْبَقَرَة, *’al-baqarah*; lit. "The Heifer" or "The Cow"), waa la a Surah ayi soba aneŋ a Surah kpoŋ soba a Quran poɔŋ.

O taa la ayɛre (*āyāt*) 286 ka o piili neŋ a "*muqatta'at*" sɛgebiri *alif* (ا)*, lām* (ل)*,* and *mīm* (م). A ayɛ Q2:282 waa la a ayɛ kpoŋ soba naŋ be a Quran poɔ zaa, aneŋ meŋ o la yɛlɛ la koɔbo dadi yɛlɛ.

A sūrah ŋa taa la yɛle zu yaga a paaŋ enna silaama biiri yɛle sonne emmo aŋa  ka ba lere nɔɛ a sinkare wɔgre, ka ba bare tɔŋkoɔŋ (*riba*) diibo.

## Ŋmaa sɛgre eŋaŋ

## Mumpiilee

## Moses

## Leɛ kaa kyɛ meŋ

## Baŋ ka

## Sommo yizie

## Linkiri mine meŋ
Notre Dame seminary senior high school

**Notre Dame Seminary Senior High School**  e la daba yoŋ sɛkɔndry sakuuri.  Rev. Fr. Armand Lebel la da waane aŋa sakuuri ŋa. Sakuuri bierɛ piihita ne yeni la da piile a sakuuri ŋa a September 16, 1960 youni ne poɔ. A sakuuri pampana taa la bierɛ (500) nan be General Science anen General Arts. A sakuuri be la Navrongo nan be Kasena-Nankana Municipality a  Upper East Region  nan be a Ghana palooŋ poɔ.

A sakuuri motto la **"Scientia et Fide"** (*Knowledge and Faith or Knowledge in the service of Faith*).

## History
The School was established by the Catholic Church through the arduous work  Rev Father Lebel anen a Catholic Church zaa da laŋ taa a waane aŋa sakuuri ŋa a  8 July 1960 youni ne poɔ. A sakuuri da piile yen ne bierɛ a  31 a ko a Catholic Church a waa na 1990  Govɔmentɛ nan be a Ghana poɔ a kyaare ne Ghana Education Service (GES) da diɛɛ aŋa sakuuri ŋa a youni 1996 poɔ. A sakuuri ne kpoŋ nan be beɛ pampana la  Rev. Father Francis Kodelogo, a catholic priest.
Al-Fatiha

**Al-Fatiha** (ka ba maŋ la sɛge ka **Al-Fātiḥa** bee **Al-Fātiḥah**; Arabic: ألْفَاتِحَة, IPA: [ʔalfaːtiħah]; lit. 'Yuobo' bee 'Yuoree') waa la a *surah*  yeni soba a  Quran poɔŋ. O taa la ayɛre (*ayah) ayɔpoi (7)* ka silaama biiri maŋ de puoro kyɛ soorɔ ne ŋmene guubu  aneŋ vɛŋ kuubu. Al-Fatiha waa la surah ŋa silaamabiiri naŋ maŋ kanne ba ŋmempuori saŋa la saŋa zaa ka ba naŋ wa puoro, aseŋ ba bieo zaa puoroo poɔŋ.

A Quranic Surahi yelizuri eŋ ba maŋ waa a silaamabiiri ayɛre sigibo a yi ŋmene sɛŋ sagediibo poɔŋ. A yelizu  "Al-Fatiha" ŋa muni bee paree maŋ wulo ka "A yuoraa/A gboribiri", ka o na baŋ waa a Surah naŋ be a Quran piilee na, a dɛŋdɛŋ soba ayɛ ba naŋ maŋ kanne o zaa ŋmempuori saŋa la saŋa zaa, bee gba lɛ na o naŋ maŋ waa yuoraa a ko a silaamabiiri yeli zaa poɔŋ. Silaamabiiri mine gba yeli ka o waa Surah ŋa naŋ maŋ paaha nensaalaa sagediibo ne Naaŋmene.

## Ŋmaa sɛgre eŋaŋ

## Ayɛre neŋ a muno

## Mumpiilee

## Tɔna yɛlɛ

## Leɛ kaa kyɛ meŋ

## Baŋ ka

## Sommo yizie

## Waabo piiloŋ

## Linkiri mine meŋ
Eremon

**Eremon** e la yiri nan be   Lawra Municipality nan be Upper West Region a Ghana paloon poɔ. O e la 50 kilometers a yie Wa a region kpoŋ poɔ. O e la yiri kpoŋ nan be a  subdistrict nan be a region zaa poɔ. A yiri noba e la Dagaaba nan yala daga terɛɛ.
Kuriwiri

A **kuriwiri** ka Bɔrfo deme maŋ boɔla ka **bicycle** bee **pedal cycle**, bee **bike**, bee **push-bike** bee **cycle**, waa la nensaalaa neɛbo boŋ. O taa la gyegyeri ayi naŋ mare o kuri kpoŋ eŋaŋ. A gyegyeri ayi kaŋa maŋ be la o puoriŋ kyɛ ka kaŋa meŋ be o nimitɔɔreŋ. Neɛ naŋ maŋ zɔŋ o la ka ba boɔla bicycle rider bee cyclist, bee bicyclist a Bɔrfo kɔkɔre poɔŋ. China

## Yuori boɔloo waabo

## O dabaŋkroŋ

## O tɔna

## Technical aspect

## O endaare

## O soŋ kaabo neŋ maaloo yɛlɛ

## O donɛɛ dabaŋkroŋ yɛlɛ

## Leɛ kaa kyɛ meŋ

## Baŋ ka

## Sommo yizie